# ทัมโปโปะ
ทัมโปโปะ  เป็นวงยูนิตหรือวงย่อยวงแรกของมอร์นิงมูซูเมะ ที่มีการประกาศก่อนเปิดตัวอย่างเป็นทางการในช่วงเดือนตุลาคม พ.ศ. 2541 โดยสึงกุ

สาเหตุที่ใช้ชื่อทัมโปโปะนั้น สึงกุได้กล่าวในการให้สัมภาษณ์ว่า "ที่เลือกชื่อนี้มา เพราะดอกทัมโปโปะ (ดอกแดนดิไลออน) สามารถบานได้ทุกที่ที่คุณเห็น และใคร ๆ ก็คุ้นเคยกับมันตั้งแต่เด็กเล็กจนถึงผู้สูงอายุ"

 ประวัติของกลุ่ม 
ทัมโปโปะ เริ่มก่อตั้งขึ้นเมื่อเดือนพฤศจิกายน พ.ศ. 2541 โดยมีสมาชิกจำนวนสามคนจากมอร์นิงมูซูเมะ ได้แก่ สมาชิกรุ่นที่ 1 อายะ อิชิงูโระ, คาโอริ อีดะ และสมาชิกรุ่นที่ 2มาริ ยางูจิ 

หลังจากที่ก่อตั้งทัมโปโปะได้ไม่นาน วงนี้ก็สร้างผลงานซิงเกิลแรกออกมาโดยใช้ชื่อว่า "ลาสท์คิส" เพื่อนำไปใช้ประกอบเป็นเพลงปิดอนิเมะเรื่อง "จอมขมังเวทย์ออร์เฟน" โดยภาพลักษณ์แรกของทัมโปโปะในยุคแรกจะเป็นแนวผู้ใหญ่ ซึ่งภาพลักษณ์นี้ถูกนำเอาไว้ในเพลงซิงเกิลที่สอง "มตโตะ" และอัลบั้มชุดแรก "ทัมโปโปะ1" ในช่วงปี พ.ศ. 2542 ด้วย

ต่อมาในช่วงปีเดียวกัน ผลงานซิงเกิลที่ 3 "ทัมโปะโปะ" เป็นเพลงที่เปลี่ยนภาพลักษณ์จากผู้ใหญ่เปลี่ยนเป็นวัยรุ่น แต่ภาพลักษณ์ดังกล่าวนี้ก็ไม่ได้รับความนิยมเท่ากับภาพลักษณ์เดิมเท่าไรนัก

ในปี พ.ศ. 2543 หลังจากมีการปล่อยผลงานเพลงซิงเกิลที่ 4 "เซนารุ คาเน งะ ฮิบิรุ โยรุ" อิชิงูโระก็ได้สำเร็จการศึกษาจากมอร์นิงมูซูเมะและทัมโปโปะไป ทำให้คอนเสิร์ต "เจเนอเรชัน 1.5 ทัมโปโปะ" เหลือสมาชิกที่ขึ้นแสดงเพียงสองคนเท่านั้นคือ อีดะและยางูติ

ต่อมาในเดือนมิถุนายนทัมโปะโปะได้เพิ่มสมาชิกรุ่นที่ 4 ของมอร์นิงมูซูเมะเข้าไปอีกสองคน ได้แก่ ริกะ อิชิกาวะ และไอ คาโงะ ทำให้สมาชิกทัมโปโปะรวมทั้งหมด 4 คนทันที หลังจากนั้นมา แนวเพลงประจำได้เริ่มเปลี่ยนแปลงไป โดยเฉพาะผลงานซิงเกิลที่ 5 "โอโตเมะ พาสตา นิคันโด" แนวเพลงนี้ยังคงใช้ต่อในเพลงซิงเกิลที่ 6 "โคอิโนะ ชิชาอิมาชิตะ!" ซิงเกิลที่ 7 "โอจิซามะโตะยูกิโนะโยรุ"  และอัลบั้มรวมเพลงหรืออัลบั้มสุดท้าย "ออลออฟทัมโปโปะ" ด้วย
 
ในวันที่ 31 กรกฎาคม พ.ศ. 2545 ถือได้ว่าเป็นวันที่มีการเปลี่ยนแปลงสมาชิกของทัมโปโปะโดย อีดะ, ยางูจิ และคาโงะ สำเร็จการศึกษาจากทัมโปโปะ และได้นำเอาอาซามิ คนโนะ กับริซะ นีงากิ ที่เป็นสมาชิกรุ่นที่ 5 ของมอร์นิงมูซูเมะ และอายูมิ ชิบาตะ จากเมลอน คิเน็มบิ มาเสริมแทน ส่วนอิชิกาวะยังคงอยู่เป็นสมาชิกเหมือนเดิม

หลังจากที่ปล่อยซิงเกิลที่ 8 "บีแฮปปี โคอิโนะ ยาจิโรเบ" จึงไม่ประสบความสำเร็จในด้านยอดขาย จึงทำให้ทัมโปะโปะต้องยุบวงไปในที่สุด

 สมาชิก 
 รุ่นที่ 1 (รุ่นก่อตั้ง) 
 คาโอริ อีดะ  – หัวหน้ากลุ่ม
 อายะ อิชิงูโระ  
 มาริ ยางูจิ  

 รุ่นที่ 2 
 คาโอริ อีดะ  – หัวหน้ากลุ่ม
 มาริ ยางูจิ  
 ริกะ อิชิกาวะ  
 ไอ คาโงะ  

 รุ่นที่ 3 (รุ่นสุดท้าย) 
 ริกะ อิชิกาวะ  – หัวหน้ากลุ่ม
 อาซามิ คนโนะ  
 ริสะ นีงากิ  
 อายูมิ ชิบาตะ  

 ผลงาน 
 อัลบั้มเพลง 
ลำดับชื่ออัลบั้มชื่อภาษาญี่ปุ่น/อังกฤษวันที่วางจำหน่าย1ทัมโปะโปะ 1Tanpopo 131 มี.ค พ.ศ. 2542 2ออลออฟทัมโปะโปะAll of タンポポ4 ก.ค. พ.ศ. 2545
 เพลงซิงเกิล 
ลำดับชื่ออัลบั้มชื่อภาษาญี่ปุ่น/อังกฤษวันที่วางจำหน่าย1ลาสคิสラストキッス18 พ.ย. พ.ศ. 25412มตโตะもっと10 มี.ค. พ.ศ. 2542 3ทัมโปะโปะたんぽぽ16 มิ.ย. 25424เซนารุคาเนะกะฮิบิกุโยรุ聖なる鐘がひびく夜20 ต.ค. 2542 5โอโตเมะ พัสตะนิคันโดว乙女　パスタに感動5 ก.ค. พ.ศ. 2543 6โคอิโวะชิไจมาชิตะ!恋をしちゃいました!21 ก.พ. พ.ศ. 25447โอวจิซามะโตะยูกิโนะโยรุ王子様と雪の夜21 พ.ย. 25448บีแฮ็ปปี โคอิโนะยาจิโรเบ้BE HAPPY　恋のやじろべえ26 ก.ย. พ.ศ. 2545

 สมุดรวมภาพถ่าย 
ชื่อชุดชื่อภาษาญี่ปุ่น/อังกฤษบริษัทจัดจำหน่ายวันที่วางจำหน่ายทัมโปะโปะโฟโตบุคタンポポPhoto Bookวานิบุคส์5 ก.ค. พ.ศ. 2544

 รายการวิทยุ 
ชื่อรายการชื่อภาษาญี่ปุ่น/อังกฤษวันที่เริ่มออกอากาศวันที่สิ้นสุดการออกอากาศสถานีวิทยุทัมโปะโปะฮาตาเกะเดะสึกามาเอเตะタンポポ畑でつかまえて9 ต.ค. พ.ศ. 254225 มี.ค. พ.ศ. 2543ระบบการออกอากาศนิปปง (นิปปงโฮวโซว) ทัมโปะโปะโนะคนยะโมะมังไกタンポポの今夜も満開30 มี.ค. 254312 เม.ย. พ.ศ. 2544 ทัมโปะโปะเฮ็นชูบุ โอห์-โซ-โร!タンポポ編集部 OH-SO-RO!3 ต.ค. 254323 ก.ย. พ.ศ. 2546ทีบีเอส 

 ดีวีดี 
 16 มิ.ย. พ.ศ. 2547 – ทัมโปะโปะซิงเกิล วี คลิปส์ 1